# data[].attributes.body
Við ákváðum að vera með útikennslu, myndlist og sköpun fyrir 5-6 ára börn. Þau byrjuðu á því að fara út í fjársjóðsleit. Þau tíndu alls konar hluti úti sem hægt væri að nýta í listaverk og skoðuðu umhverfið. Þegar við komum inn gerðu þau listaverk úr því sem þau fundu ásamt trélitum, vatnsmálningu og fleira. Einnig ræddu þau um hvað þau sáu úti og hvað var á myndinni.

# data[].attributes.attachment_caption
Hópur 8 - Dagný Rós, Geir, Harpa Rún og Marta.

# data[].attributes.body
Undirbúningurinn fyrir verkefnið var að okkar mati gríðarlega góður. Okkur gekk ótrúlega vel að koma með hugmyndir og tengja þær saman til að búa til samfellda kennslustund. Við nýttum okkur bæði leiklist og myndlist ásamt því að ýta undir skapandi hugsun í ritun og framkvæmd verkefna. Við vorum ótrúlega ánægð með að byrja á skapandi skrifum og láta þau lesa svo upp fyrir hvort annað hvað þau hefðu skrifað. Það skapaði ákveðna nánd og traust í kennslustofunni. Einnig fannst okkur vel heppnað að láta myndlistarverkefnið koma í kjölfarið og tengdum það í hvað við ætluðum að fræðast um í kennslustundinni. Fíaskó var mjög vel heppnuð leið til þess að æfa samvinnu, tjáningu og stuðla að jafningjafræðslu. Snjóboltinn í lokin var einnig vel heppnað til að draga saman það sem þau höfðu lært.

Okkur gekk vel að kenna sem teymi og fylgdum þeirri áætlun sem við höfðum lagt upp með en pössuðum okkur að stoppa ekki flæði sem myndaðist. VIð leyfðum okkur að bæta við æfingarnar ef okkur datt það í hug á staðnum.

Við nýttum okkur nokkur atriði sem við höfðum lært í námskeiðinu: aðgöngumiðinnn sem við fræddumst um í heftinu Skapandi skóli, myndlistaverkefnið sóttum við innblástur úr tímanum með Gunndísi en við útfærðum það aðeins öðruvísi. Síðan enduðum við á snjóboltanum sem við gerðum með Vigdísi og Völu í Lotu 1.

Við upplifðum okkur sem mjög skapandi kennara, vorum fljót að finna lausnir á vandamálum sem komu upp og aðlöguðum aðferðirnar jafnóðum. Við vorum mjög dugleg að ígrunda jöfnum höndum og óhrædd við að breyta og bæta. Okkar upplifun var sú að í listaverkfærakassanum eru óteljandi leiðir ef við bara þorum að láta vaða og gera tilraunir. Þó svo að ein aðferð virki ekki einn daginn er ekkert sem segir að hún myndi ekki virka næsta dag. Þá liggur styrkur í því að gefast ekki upp og vera með góðan stuðning frá hópmeðlimum.

Það voru nokkrir hlutir sem við myndum breyta ef við myndum nota þessa kennsluáætlun aftur. Í myndlistarverkefninu hefðum við ekki átt að láta sömu nemendur skipta myndum sín á milli tvisvar, betra hefði verið að láta myndirnar ganga á milli allra nemenda. Við ætluðum einnig að vera með styttri tíma í verkefnið en bættum við tíma svo að hægt væri að klára myndirnar. Ásamt því byrjuðum við á því að láta þau sitja öll saman sem virkaði ekki því þá fengu þau hugmyndir frá hinum. Þannig að við færðum þau í sundur sem var mun betra. Einnig vorum við ekki með neinar reglur um að það mætti ekki tala saman  en þau byrjuðu á að deila hugmyndum sín á milli.

Í Fíaskó hefðu mátt vera fleiri spjöld ef að ætti að vera með þennan leik aftur. 10 orð eru í það minnsta þar sem hægt var að leggja þau á minnið. Það slapp samt í þessu tilviki þar sem þetta hefði ekki mátt vera lengra. Það hefði verið gaman að krydda lokaumferðina upp með því að það mætti einungis giska einu sinni.

Okkur fannst virkilega gott að hafa fengið tækifæri til að framkvæma þetta verkefni, útbúa kennsluáætlun og vera með kennslustund. Þetta er eitthvað sem við mun koma til með að nýtast okkur öllum.

# data[].attributes.body
Verkefnið okkar gekk vel. Okkar kennsla byrjaði á því að þau settust við hring borð. Okkar markmið var að bæta færni þeirra í orðaforða og að lesa í ýmis myndir. Við notuðum teninga. Þetta eru sögukuppar og í svona leik geta börn búið til allskyns fjölbreyttar sögur.

Sagan byrjar á “Einu sinni var” og síðan kastar barn teningi og það sem barnið fær á teninginn þarf hann að nota í sögunni og svo heldur næsti áfram þangað til að það er kominn saga. Í hvert skipti sem er kastað fær barn val á milli tveggja teninga sem er kastað, hvorn teninginn þau nota í sögunni.

Síðan teikna þau söguna. Við ætlum að hafa renningarblað.

Við lásum bókina Öll í hóp á einum sóp. Þar notuðum við rím rím orð.

Í lokin var ígrundað hvað nemendurnir lærðu í dag, hvernig gekk, hvað þeim fannst skemmtilegast, spyrja þau hvort þau myndi vilja að gera þetta aftur og ef ekki þá hvers vegna?

# data[].attributes.body
Undirbúningur gekk afar vel og hjálpuðust allir að. Í undirbúningnum sóttum við plaköt, liti, lím, skæri og blöð sem við nýttum svo í kennslu og fengu nemendur að leika lausum hala og leyfa listinni að fljóta. Einnig fékk sköpunin að njóta sín því nemendur fengu að ráða hvernig þeir útfærðu plakats verkefnið. Við teljum að við höfum notast mest við myndmennt af listgreinunum.

Það gekk afar vel að kenna og lifðum við okkur inn í kennarahlutverkið sem var afar skemmtilegt. Við fylgdum áætlun okkar eftir og það kom ekkert á óvart en lengri undirbúningur hefði gert þetta faglegra því við vorum með krefjandi efni sem hefði þurft vandaða nálgun og sterkari innlögn. Þetta skiljum við betur eftir leiðbeiningu frá kennara.

Við notuðumst við sérfræðingskápuna sem hentaði afar vel í örkennslunni okkar. Nemendurnir fengu að nýta sjálfstæð vinnubrögð og unnu saman í hóp og hjálpuðust að.

Já við teljum að við höfum verið skapandi sem kennarar, við notuðum kahoot í byrjun til að brjóta upp kennslustundina og koma nemendunum rólega inn í kennslustundina. Einnig leyfðum við nemendunum að leyfa hugaraflinu og sköpun njóta sín vel í verkefninu svo að við teljum að verkefnið hafi verið afar skapandi fyrir þá.

Allir tóku þátt í teymiskennslunni þó að við höfum ekki verið með neitt „fyrirkomulag“ um hver sæi um hvað. Allir tóku jafnan þátt og fundum við okkur alltaf eitthvað að gera og löbbuðum á milli nemenda, aðstoðuðum, leiðbeindum og skoðuðum verkefnin hjá þeim.

Listir nýttust rosa vel í kennslu hjá okkur, þá fékk sköpunin að njóta sín rosa vel og krakkarnir unnu mikið í höndunum við vinnslu á plakatinu svo að þetta stendur vonandi eftir í þeim til lengri tíma.

Eftir kennsluna og frekari ígrundun teljum við að eina sem við hefðum viljað gera öðruvísi er að hafa innlögnina skýrari og betri því að hún gegnir lykilhlutverki í hvernig nemendur túlka verkefni.

# data[].attributes.body
Ágúst Már Steinþórsson
Ástríður Jóhannsdóttir
Bryndís Eva Stefánsdóttir
Díana Snædís Matchett
Hanna Karin Hermannsdóttir

# data[].attributes.headline
Hópur 4 - ígrundun í link inn á docs, þar eru myndir

# data[].attributes.subject
Hópur 4 - ígrundun í link inn á docs, þar eru myndir

# data[].attributes.body
Gabríela Rós Gunnlaugsdóttir
Guðrún Lilliendahl Eiriksdóttir
Haukur Orri Kristjánsson
Helena Margrét Ásgerðardóttir
Hörður Ingi Kristjánsson
Linkur inn á docs: https://docs.google.com/document/d/1LFHJV7_O3BNO1Sgma1vY7VkbNAuVNTdOCuwpjS_c1C0/edit?usp=sharing

# data[].attributes.body
Undirbúningurinn gekk vel, við vorum ekki lengi að hanna þetta verkefni. Verkefnið okkar var mjög listrænt og nýttum við okkur lesefnið úr leshring 3 þar sem var talað um verkefni í náttúrunni. Náttúrnan og myndlist voru okkar greinar. Við náðum þokkalega að halda áætlun við gerðum allt sem okkur langaði að gera. Það kom okkur á óvart hvað þetta heppnaðist vel og kom vel út að nota svartan pappír í verkefnið, litirni sáust svo vel. Við fundum að einföld verkefni geta verið skemmtileg og að hægt sé að útfæra þau mörg fyrir allan aldur. Flestar okkar vinna mikið með list á sínum leikskóla svo hugmyndirnar urðu þó nokkrar þegar við byrjuðum að ræða verkefnið. Við enduðum á því líka að vera sammála um að þetta verkefni ætti við um allan aldur innan leikskólans. Allir tóku virkan þátt í kennslunni. Við fórum út með hópinn og einnig voru þrír kennarar sem gerðu sitt eigið verkefni með þeim sem voru að læra verkefnið til að sýna hvað hægt væri að gera og til að prófa sjálf verkefnið sem við útbjuggum.
Við byrjuðum að spjalla um hvað við værum að fara gera, sem sagt fara út og finna efnivið sem væri hentugt til að nota í staðinn fyrir pennil. Allir fóru út og fundu sér nokkra hluti. Þegar inn var komið sátum við á gólfinnu í tveimur hringjum með blað fyrir framan okkur og málingu með aðeins þremur grunnlitum í bakka gulan, rauðan og bláan í miðjunni. síðan fengu allir frjálsar hendur og notuðu efniviðinn sinn sem pensla og út komu mjög margar flottar myndir.
Við vorum sammála um að eiga örruglega eftir að leggja þetta verkefni fyrir okkar deildar og sjá hvernig börn takast á við þetta verkefni og hvaða efnivið þau kjósa sér að nota. Við vorum líka sammála um að mikilvægt sé að eiga hentugan efnivið upp á leikskóla ef ské kynni að eitthvert barnið myndi aðeins tína óhentugan efnivið.
Við vorum heilt yfir mjög ánægðar með okkar verkefni og fannst okkur útkoman mjög flott :)

# data[].attributes.attachment_link.title
Kennsluáætlun _ Inga, Pall, Fanney og Lena

# data[].attributes.body
Við ákváðum að taka fyrir samfélagsfræði og sjónlistir, fyrir nemendur á miðstigi í grunnskóla. Undirbúningurinn á verkefninu gékk vel og það tók okkur stuttan tíma í að ákveða viðfangsefni. Við nýttum vel listir í þessari kennsluaðferð með því að leyfa nemendum að nota allskyns verkfæri eins og t.d. liti, skæri, lím og fleira. Það gekk mjög vel að kenna og náðum við að setja okkur í hlutverk kennara auðveldlega sem var skemmtilegt að upplifa. Allir í teyminu tóku ágætlega virkan þátt og náðum við að gera fyrirkomulagið auðvelt fyrir alla. Við teljum það vera mjög sniðugt og skemmtilegt fyrir bæði nemendur og kennara að nýta listir í námi og kennslu. Þar sem t.d. náttúrufræðigreinar geta tengst við sjónlistir með því að teikna náttúruna og koma henni á framfæri í list. Við hefðum viljað útskýra verkefnið á skýrari hátt og seta meira kjöt á beinin.

# data[].attributes.body
Það gekk vel að undirbúa þegar við vorum búnar að ákveða námsgreinar og skólastig. Við tengdum saman íslensku og lífsleikni í skólastofu. Við ákváðum að byrja á innlögn og kynna leikinn sem við ætlum að nota. Við ákváðum að nota „Mörgæsaleikinn“ og setja jákvæð lýsingarorð inn í -  það er að segja þegar nemandinn nær að setjast kemur hann með eitt jákvætt lýsingarorð og kennarinn skrifar það niður. Markmiðið er að hver nemandi nái tveimur lýsingarorðum. Þegar nemendur eru búnir að ná að lágmarki 10 lýsingarorðum öll saman, búa þau til tvær setningar sem innihalda lýsingarorðin sem þau komu með í leiknum. Þau lesa svo upp setningarnar. Að lokum eiga þau gera krossgátu með hvaða lýsingarorðum sem er, finna eitt lykil lýsingarorð sem þau vinna svo út frá.

Kennslan gekk vel en aðeins hraðar fyrir sig þar sem við vorum bara með þrjá nemendur úr öðrum hópi og fullorðið fólk, fylgdum áætlun vel en við þurftum að fara í aukaverkefnið þar sem kennslan gekk hraðar fyrir sig en við áætluðum. Við skiptum verkefnum á milli okkar með því að lýsa verkefnunum og hjálpuðumst að við það að leiðbeina nemendunum. Við upplifðum okkur sem skapandi kennara með því að bæta inn í leikinn sem við lærðum í LSS og nota leikinn í íslensku kennslustund.

Við brutum upp kennslustundina með leiknum og náðum athygli „barnanna“ í gegnum leikinn. Hópurinn sem við kenndum var sammála því að það sé skemmtilegt að byrja kennslustundina á leik, það opnar kennslustundina vel og allir eru tilbúnir til að setjast niður og byrja að vinna skrifleg verkefni.

Það sem við lærðum af reynslunni var að hafa innlögnina lengri og ýtarlegri næst þegar við kennum.

# data[].attributes.attachment_link.title
Kennsluáætlun _ óútfyllt - Örkennsluverkefni LSS

# data[].attributes.body
Við vorum með yngsta stig í grunnskóla. Við vorum í íslenskutíma og kenndum í gegnum bæði leiki, leiklist og ritun. Hugmyndin var að nemendur væru búnir, yfir veturinn, að skoða og lesa ýmsar sögur og verkefnið er unnið út frá því. Nemendur lýstu orðum án þess að segja orðin sjálf, því næst léku þau sömu orð og öll voru þetta orð sem tengdust sögu sem unnið var með. Því næst fengu nemendur að skrifa sína sögu, byggða á sögupersónum sögunnar, svo skrifuðum við niður nokkur orð sem lýstu einhverri af sögupersónunum. Í lokin var farið í hengimann, og notast var við orð sem tengdust sögunni. Þetta æfir lesskilning, ritun, leikræna tjáningu og skrift, ásamt fleiri þáttum. Það gekk rosalega vel og allir áhugasamir og ánægðir með tímann.